蜂兒榧歌
作者：葉適
朝代：宋

paragraphs: 平林常榧啖俚蠻，玉山之産升金盤。
其中一樹斷崖立，石乳蔭根多歲寒。
形嫌蜂兒尚粗率，味嫌蜂兒少標律。
昔人取急欲高比，今我細論翻下匹。
世間異物難並兼，百年不許贏栽添。
餘甘何爲滿地澀，荔子正復漫天甜。
浮雲變化嗟俯仰，靈芝醴泉成獨往。
後來空向玉山求，坐對蜂兒還想象。